Werksoekers teen aanlyn slenter gewaarsku - Maroela Media
Die regering se kommunikasie-en-inligtingstelsel (GCIS) het Donderdag die publiek gewaarsku om lig te loop vir 'n advertensie wat op sosiale media die ronde doen waarin valse regeringsposte geadverteer word.
Phumla Williams, waarnemende direkteur-generaal van die GCIS, het gesê hulle wil die publiek waarsku om nie slagoffers van die slenter te word nie. "Die GCIS adverteer vakante poste deur die departement van openbare dienste en administrasie, Vuk'uzenzele, die GCIS se webwerf en deur betroubare mediahuise," het Williams gesê.
"Potensiële werksoekers word aangeraai om by 'n werwingsmaatskappy seker te maak of 'n geadverteerde pos eg of vals is. Werksoekers moet veral versigtig wees as 'n aansoeker gevra word om vooraf geld te betaal."
Williams het gesê die betrokke advertensie adverteer kamstige vakante poste by die GCIS, regeringsdepartemente en ander organisasies. Volgens die valse advertensie kan daar om 18 poste as senior sekretaris en 42 poste as algemene assistent aansoek gedoen word. Die skakels in die advertensie lei na die SA Local Jobs-webwerf.
Nee maar kyk, as jy geld betaal voor n onderhoud, dan verdien jy dit.
Cecelia · 2 jare gelede
Ja wees asb op die uitkyk veral op Guntree hulle is vol op daar
Ons was amper ook slagoffer maar wat te slim vir hulle
Ek weet wat 'n gesukkel dit is om werk te kry. Glo my, later bereik jy 'n punt waar jy bereid is om te betaal net om weer werk te kry.